โรคกาฬม่วง

โรคกาฬม่วง หรือ จ้ำเลือด () เป็นจุดสีแดงหรือม่วงบนผิวหนัง เกิดได้จากหลายสาเหตุ เช่น เลือดออกใต้ผิวหนัง ความผิดปกติของเกล็ดเลือด หลอดเลือดหรือการจับลิ่มของเลือด และสาเหตุอื่น ๆ จ้ำเลือดมีขนาดระหว่าง 3–10 มิลลิเมตร ขณะที่ภาวะคล้ายกันอย่างจุดเลือดออกมีขนาดเล็กกว่า 3 มิลลิเมตร และเลือดออกใต้ผิวมีขนาดใหญ่กว่า 1 เซนติเมตร จ้ำเลือดตรงกับคำในภาษาอังกฤษคือ purpura ซึ่งมีรากศัพท์มาจากภาษาละตินที่แปลว่า สีม่วง

จ้ำเลือดเป็นอาการแสดงถึงความผิดปกติหลายอย่าง เช่น
 ความผิดปกติของเกล็ดเลือด เช่น จ้ำเลือดจากภาวะเกล็ดเลือดต่ำ จ้ำเลือดหลังการถ่ายเลือด
 ความผิดปกติของหลอดเลือด เช่น จ้ำเลือดฮีน็อช–เชินไลน์ โรคหลอดเลือดเล็กพองตกเลือดเหตุพันธุกรรม
 การแข็งตัวของเลือดผิดปกติ เช่น ภาวะเลือดแข็งตัวในหลอดเลือดแบบแพร่กระจาย โรคลักปิดลักเปิด
 โรคติดเชื้อเมนิงโกค็อกคัสเข้ากระแสเลือด

 อ้างอิง 

หมวดหมู่:อาการแสดง